ישראל גלובוס

ישראל גלובוס (1942–1992) היה ספורטאי ישראלי. מחלוצי ספורט הנכים בישראל<ref name=":0"></ref>. בעל 6 מדליות מהמשחקים הפאראלימפיים. כיהן כיו"ר איגוד הגג של ארגוני הנכים בישראל.<ref name=":1"></ref>

גלובוס ייצג את ישראל בארבע אולימפיאדות. כשחקן כדורסל כיסאות גלגלים זכה עם נבחרת ישראל בחמש מדליות. נוסף לכך, זכה במדליית ארד אישית, במשחה ל-50 גב ב. שימש כרשם הפטנטים ורשם החברות של מדינת ישראל.

== ביוגרפיה ==
גלובוס נולד לשרה גיטרמן ואלעזר לייב גלובוס. סבל מנכות פיזית קשה לאחר שלקה במחלת פוליו בעודו בן 14, בכיתה ח' (1956). עקב מחלתו ולאחר אשפוז ממושך, הוריו נסעו לארצות הברית במטרה לתמוך בשיקומו. המשפחה שהתה בארצות הברית שנתיים. בשובו היה גלובוס בן 17 והשלים את לימודי התיכון בישראל. לאחר שהצבא קבע שאינו כשיר לשרת, גלובוס פנה ללימודי משפטים באוניברסיטה העברית בירושלים. אביו, שכיהן כיועץ המשפטי הראשון של משרד הבריאות, נפטר במהלך לימודיו. לאחר שהוסמך כעו"ד החל לעבוד באגף רשם החברות במשרד המשפטים. כסגן הרשם היה ממובילי תהליך העברת מרשם החברות למערכת ממוחשבת, ב-1974.<ref></ref> ב-1979 מונה לרשם החברות<ref name=":0" /> והוא כיהן בתפקיד זה עד לפטירתו בשנת 1992, בגיל 49. שימש גם כרשם הפטנטים. 

גלובוס בין חולי הפוליו הבודדים בישראל שסבלו מתופעת ה"פוסט-פוליו", אשר הובילה לאשפוזו במשך חודש בבית החולים הדסה עין כרם, במסגרתו עבר שיקום נוסף.<ref name=":1" />

גלובוס היה פעיל חברתי למען ציבור הנכים וכיהן בין היתר כיו"ר איגוד הגג של ארגוני הנכים. גלובוס יזם את הקמת מועדון הספורט לנכים בירושלים והיה מאמנו הראשון.<ref name=":0" /> בין היתר היה ממייסדי קבוצת הכדורסל איל"ן ירושלים. על שמו התקיים כל שנה, כשני עשורים, טורניר ארצי לטניס בכיסאות גלגלים "טורניר גלובוס", שאורגן בידי משפחת גלובוס. הטורניר פעל במסגרת של איל"ן, כיוון שגלובוס היה חבר הנהלה בסניף ירושלים של הארגון במשך שנים רבות. 

היה מיוזמי חקיקת חוק החינוך המיוחד במסגרתו עוגנה בחוק הישראלי, לראשונה, זכאותם של ילדים בעלי מוגבלויות לטיפולים במימון ציבורי.<ref>חוק חינוך מיוחד, תשמ"ח-1988</ref>

גלובוס התנגד נחרצות לתלות של ציבור הנכים (שאינם נכי צה"ל) ברווחה ממשלתית וסבר כי יש לטפח תרבות של אי-תלות, מתוך תפישת עולם הרואה בנכים אנשים ככל האנשים, שאמנם ראוי שיהיו זכאים להתאמות הנדרשות, דוגמת דיור מונגש או קצבאות למי שאינו יכול לעבוד, אך לא לסעד כללי.<ref name=":0" /><ref name=":1" /> מטעמים דומים, התנגד גלובוס לסגרגציה בין נכים לשאינם נכים.<ref name=":0" />

== משפחה ==
את אשתו, שולה, הכיר כאשר היה בן 17 והיא בת 15. הוריה של שולה התנגדו לנישואים בשל נכותו של גלובוס.<ref name=":0" />

גלובוס היה אבא ל-4 ילדים. בנו הבכור, עו"ד אייל גלובוס, כיהן משנת 2014 עד 2020 כראש רשות התאגידים ובמסגרת זאת גם רשם העמותות. בנו השני, ירון גלובוס, הוא כלכלן המתגורר בניו יורק, ארצות הברית. בתו השלישית, אורית סקר, היא אדריכלית שכיהנה בין השנים 2010 ועד 2014 כמהנדסת המועצה המקומית זכרון יעקב. בת הזקונים, שירלי גלובוס אופנר, היא אדריכלית המתגוררת בנוה אילן.

== קישורים חיצוניים ==

* [https://www.paralympic.org/israel-globus פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:שחקני כדורסל נכים ישראלים
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:כדורסלנים פאראלימפיים ישראלים
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים היידלברג (1972)
קטגוריה:נפגעי פוליו ישראלים
קטגוריה:ספורטאי איל"ן
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1943
קטגוריה:ישראלים שנפטרו ב-1992